גשר המרגלים

גשר המרגלים (באנגלית: Bridge of Spies) הוא סרט מותחן ודרמה היסטורית שבוים על ידי סטיבן ספילברג ונכתב על ידי מאט צרמן והאחים כהן. בסרט מככבים טום הנקס, מארק ריילנס, איימי ראיין ואלן אלדה. הסרט מבוסס על ספר שכתב גיבור הפרשה המערבת בין פרשיית ריגול ומשבר מטוס הריגול U-2. שלב הצילומים החל ב-8 בספטמבר 2014 בברוקלין, ניו יורק. אולפני וולט דיסני הפיצו את הסרט בצפון אמריקה החל מ-16 באוקטובר 2015, באמצעות חברת ההפצה סרטי Touchstone ואולפני פוקס המאה ה-20 הפיצו את הסרט באזורים האחרים. עורך הדין ג'יימס ב. דונובן מברוקלין (טום הנקס) מתבקש להיות הסנגור של רודולף אבל, אשר נעצר על ידי ה-FBI בחשד שריגל לברית המועצות במהלך המלחמה הקרה. דונובן כסנגורו של אבל מצליח לשכנע את השופט לגזור על אבל מאסר במקום הוצאה להורג. במקביל לאותה תקופה הטייס פרנסיס גארי פאוורס, שמטוסו מסוג לוקהיד U-2 יורט ונפל מעל ברית המועצות במהלך צילום אווירי, נשבה על ידי הסובייטים. כמו כן, סטודנט לכלכלה אמריקני שלמד במזרח ברלין נכלא במזרח גרמניה והואשם בריגול על לא עוול בכפו. דונובן מקבל מכתב מאשתו של אבל אשר רומז על נכונותם של הרוסים לקיים עסקת חילופי שבויים בין אבל לפאוורס באופן לא-רשמי. בעקבות כך דונובן נשלח מטעם ה-CIA לברלין המחולקת לתווך בין הצדדים. דונובן מתווך מול נציג הסובייטים, שחושש שאבל חשף סודות לאמריקאים ומול נציג מזרח גרמניה, שמעוניין בהכרה לאומית מטעם ארצות הברית. לבסוף מצליח דונובן להביא לשחרורם של פאוורס הטייס ושל הסטודנט, בתמורה לשחרורו של אבל. העברת אבל לרוסים התבצעה על גבי גשר גליניקה. טום הנקס - ג'יימס דונובן מארק ריילנס - רודולף אבל איימי ראיין - מרי דונובן אלן אלדה - תומאס ווטרס אוסטין סטוול - פרנסיס גארי פאוורס  דומיניק לומברדוזי - הסוכן בלסקו סבסטיאן קוך - וולפגנג פוגל מייקל גסטון - וויליאמס בורגהארט קלאוסנר - התובע הכללי של מזרח גרמניה נואה שנאפ - רוג'ר דונובן איב יוסון - קרול דונובן התסריט נכתב על ידי מאט צרמן שהגיש אותו לדרימוורקס. המייסד השותף של דרימוורקס, סטיבן ספילברג, החל להתעניין בסרט והחליט לביים אותו. מארק פלאט וקריסטי מקוסקו קריגר חברו לספילברג כמפיקים. האחים כהן שכתבו את התסריט המקורי של מאט צרמן. ביוני 2014, הסכימו פוקס המאה ה-20 לממן את הסרט בשיתוף דרימוורקס, כאשר הזכויות על הפצת הסרט התחלקו בין דיסני ופוקס. במאי 2014 הוכרז כי טום הנקס ישחק בתפקיד ג'יימס ב. דונובן, ומארק ריילאנס יככב לצידו. כמו כן יככבו בסרט איימי ראיין, אלן אלדה ובילי מגנוסן. פרנסיס גארי פאוורס ג'וניור, מייסד מוזיאון המלחמה הקרה ובנו של הטייס, הובא כיועץ טכני ויש לו הופעת קמע בסרט. שלב הצילומים החל ב-8 בספטמבר 2014, בברוקלין, ניו יורק.  לאחר שהצילומים בניו יורק הושלמו בתחילת אוקטובר 2014, התקיימו צילומים נוספים בברלין ופוטסדאם שבגרמניה, הצילומים נמשכו שם עד סוף נובמבר אותה שנה. סצנה שכללה חילופי שבויים צולמה בגשר גליניקה (הידוע גם כגשר המרגלים) שם בוצעה החלפת השבויים ההיסטורית בשנת 1962. לצורך הצילומים נסגר הגשר לתנועה בסוף חודש נובמבר. קנצלרית גרמניה אנגלה מרקל ביקרה באתר הצילומים. התקיימו צילומים גם בוורוצלב שבפולין במחצית השנייה של חודש נובמבר. כמו כן באמצע דצמבר בוצעו צילומים בבסיס חיל האוויר שליד מריסוויל, קליפורניה. המלחין הקבוע של ספילברג, ג'ון ויליאמס, נאלץ לוותר על הלחנת פסקול הסרט בשל בעיות בריאות, והפסקול הולחן על ידי תומאס ניומן. מדובר בפסקול הסרט הראשון של ספילברג מאז "הצבע ארגמן" (1985) שלא הולחן על ידי ויליאמס. הסרט הוקרן בהקרנת בכורה ב-4 באוקטובר 2015, בפסטיבל הסרטים בניו יורק, טרם הפצתו בארצות הברית ב-16 באוקטובר 2015. אולפני וולט דיסני הפיצו את הסרט בצפון אמריקה באמצעות חברת ההפצה סרטי Touchstone ואולפני פוקס המאה ה-20 הפיצו את הסרט באזורים האחרים. בטקס פרסי אוסקר ה-88, הסרט היה מועמד ל-6 פרסים; הסרט הטוב, שחקן המשנה (מארק ריילנס), התסריט המקורי הטוב ביותר (מאט צ'ארמן, איתן כהן וג'ואל כהן), הפסקול הטוב ביותר (תומאס ניומן) והסאונד הטוב ביותר, מתוכם זכה ריילנס בפרס. מדיה וקבצים בנושא גשר המרגלים בוויקישיתוף גשר המרגלים, ברשת החברתית פייסבוק גשר המרגלים, ברשת החברתית אקס (טוויטר) "גשר המרגלים", במסד הנתונים הקולנועיים IMDb (באנגלית) "גשר המרגלים", באתר נטפליקס "גשר המרגלים", באתר AllMovie (באנגלית) "גשר המרגלים", באתר Rotten Tomatoes (באנגלית) "גשר המרגלים", באתר Box Office Mojo (באנגלית) "גשר המרגלים", באתר Metacritic (באנגלית) "גשר המרגלים", באתר אידיבי "גשר המרגלים", במסד הנתונים הקולנועיים KinoPoisk (ברוסית) נטע אלכסנדר, גשר של מרגלים: השיעמומון של שפילברג והנקס, באתר הארץ, 26 בנובמבר 2015 יעל שוב, ‏ביקורת: "גשר המרגלים": טום הנקס באחד מתפקידיו הטובים ביותר, באתר "Time Out ישראל", 26 בנובמבר 2015 שמוליק דובדבני, "גשר המרגלים": מלחמת השחרור של שפילברג, באתר ynet, 27 בנובמבר 2015 אורון שמיר, עכבר העיר אונליין, "גשר המרגלים": החומר ממנו מייצרים אוסקר, באתר הארץ, 27 בנובמבר 2015 אילן קפרוב‏, מלחמה קרה מדי: "גשר המרגלים" הוא מותחן בינוני ושכיח, באתר וואלה, 27 בנובמבר 2015 דני לרנר, גשר המרגלים: הסרט האמריקאי הטוב של 2015, באתר nrg‏, 29 בנובמבר 2015 אורי קליין, הממלכתיות חשובה לספילברג יותר מהעלילה, באתר הארץ, 29 בנובמבר 2015